מוקדמות מונדיאל 2022

מוקדמות מונדיאל 2022 הוא השלב המקדים למונדיאל 2022, ובו התחרו 211 נבחרות, מתוכן העפילו 31 נבחרות למונדיאל, בנוסף למארחת, קטר, שהעפילה אוטומטית לטורניר, ללא צורך בהשתתפות במשחקי המוקדמות. 31 המקומות הפנויים התחלקו כך בין קונפדרציות הכדורגל: CAF (אפריקה) – 5 מקומות, עליהם התחרו 54 נבחרות. AFC (אסיה) – 4–5 מקומות, עליהם התחרו 45 נבחרות. אופ"א (אירופה) – 13 מקומות, עליהם התחרו 55 נבחרות. CONCACAF (צפון ומרכז אמריקה והקריבים) – 3–4 מקומות, עליהם התחרו 35 נבחרות. OFC (אוקיאניה) – 0–1 מקומות, עליהם התחרו 11 נבחרות. CONMEBOL (אמריקה הדרומית) – 4–5 מקומות, עליהם התחרו 10 נבחרות הערה: משחקי המוקדמות שהיו צפויים להיערך בין מרץ לספטמבר 2020 באסיה ובדרום אמריקה נדחו בעקבות התפרצות מגפת הקורונה. בדרום אמריקה המשחקים חודשו באוקטובר 2020 ובאסיה חודשו במרץ 2021 (מלבד משחק אחד שיתקיים כבר בדצמבר 2020). הפורמט בצפון ומרכז אמריקה ובאוקיאניה השתנו בגלל המגפה כך שיערכו פחות משחקים לכל קבוצה. בצפון ומרכז אמריקה והמשחקים החלו במרץ 2021 ובאוקיאניה הם החלו במרץ 2022 בהשתתפות 7 נבחרות מתוך 11. ערך מורחב – מוקדמות מונדיאל 2022 - אסיה 46 הנבחרות החברות בקונפדרציית הכדורגל של אסיה (AFC) התמודדו על ארבעה וחצי מקומות למונדיאל 2022. המוקדמות התקיימו בשלושה סיבובים שבסיומם 4 קבוצות עלו למונדיאל. בנוסף התקיים סיבוב רביעי בו נקבעה הנבחרת שהתמודדה על כרטיס נוסף בפלייאוף הבין־יבשתי. סיבוב ראשון: 12 הנבחרות שדורגו במקומות 35–46 בדירוג פיפ"א באפריל 2019 התמודדו בצמד משחקים, בית וחוץ. שש הנבחרות המנצחות עלו לשלב הבא. סיבוב שני: 40 נבחרות (שש המנצחות של הסיבוב הראשון ו־34 הנבחרות הראשונות באסיה) חולקו לשמונה בתים של חמש נבחרות ושיחקו ביניהן בשיטת בית חוץ. הנבחרות הראשונות בכל בית בנוסף ל-4 הנבחרות הטובות ביותר מהמקום השני עלו לשלב הבא. סיבוב שלישי: 12 הנבחרות שעלו מהשלב השני חולקו לשני בתים של שש נבחרות כל אחת. שתי הראשונות מכל בית עלו למונדיאל. שתי הנבחרות במקום השלישי עלו לסיבוב הבא. סיבוב רביעי: שתי הנבחרות שסיימו במקום השלישי התמודדו ביניהן במשחק בית חוץ, על הזכות לשחק בפלייאוף הבין-יבשתי על כרטיס למונדיאל. בסיבוב זה מתמודדות 12 נבחרות. מנצחות הבתים של השלב הקודם יחד עם 4 הנבחרות עם הדירוג הטוב ביותר מהמקום השני. הנבחרות יחולקו לשני בתים של 6 נבחרות וישחקו בשיטת בית וחוץ, סה"כ 10 משחקים לכל אחת. בסיום הסיבוב, שתי הנבחרות המדורגות ראשונות בכל בית יעלו למונדיאל ושתי הנבחרות מהמקום השלישי יעלו לשלב הרביעי. הנבחרות שעלו לסיבוב הזה דורגו ל-6 קבוצות איכות, לפי דירוג פיפ"א ממאי 2021. קבוצה אחת מכל קבוצת איכות הוגרלה לכל אחד מהבתים בהגרלה שנערכה במלזיה ב־1 ביולי 2021. המשחקים הראשונים יתחילו ב-2 בספטמבר 2021. מבית זה העפילו איראן וקוריאה הדרומית ישירות למונדיאל ואיחוד האמירויות הערביות העפילה לשלב הבא. מבית זה העפילו יפן וערב הסעודית ישירות למונדיאל ואוסטרליה העפילה לשלב הבא. בסיבוב זה מתמודדות שתי הנבחרות שהגיעו למקום השלישי בסיבוב השלישי. הנבחרת המנצחת תעלה לפלייאוף הביניבשתי. הסיבוב הרביעי התקיים ב־7 ביוני, שבוע לפני הפלייאוף הביניבשתי בדוחה. במשחק ניצחה אוסטרליה והיא עלתה לפלייאוף הביניבשתי. ערך מורחב – מוקדמות מונדיאל 2022 - אירופה 55 הנבחרות ששייכות לאופ"א התמודדו על 13 מקומות במונדיאל. המוקדמות חולקו לשני סיבובים כאשר בנוסף לסיבוב הראשון, מליגת האומות 2020/2021 עלו שתי נבחרות לסיבוב השני. סיבוב ראשון (שלב הבתים): 55 הנבחרות חולקו ל־10 בתים (5 בתים עם 6 נבחרות ו־5 עם 5 נבחרות) ששוחקו בשיטת בית חוץ. עשר המנצחות העפילו למונדיאל והסגניות שיחקו בסיבוב השני. סיבוב שני (פלייאוף): עשר הסגניות משלב הבתים בנוסף לשתי נבחרות שהעפילו מליגת האומות 2020/2021 שיחקו בסיבוב הזה. הנבחרות חולקו ל־3 מסלולים בכל אחת מהן 4 נבחרות. הנבחרות שיחקו ביניהן אצל מארחת אחת לכל מסלול במשחק חצי גמר והמנצחות שיחקו בגמר. 3 מנצחות הגמרים העפילו למונדיאל. בשלב הפלייאוף יתחרו עשר הנבחרות שסיימו במקום השני בבית, ושתי הנבחרות הטובות ביותר מבין הנבחרות שסיימו במקום הראשון בבתים בליגת האומות וסיימו מחוץ לשני המקומות הראשונים בבתים במוקדמות המונדיאל. שתים־עשרה הנבחרות יחולקו לשלושה בתים, ארבע נבחרות בכל בית שיתחרו בשני חצאי־גמר וגמר בכל אחד מהבתים על שלושה מקומות לשלב הבתים של המונדיאל. את חצאי הגמר תארח הנבחרת בעלת המאזן הטוב ביותר במוקדמות מבין שתי המתמודדות, אירוח הגמר ייקבע בהגרלה. חצאי הגמר ייערכו בתאריכים 24–25 במרץ, ומשחקי הגמר ייערכו בתאריכים 28–29 במרץ. שלוש המנצחות בכל גמר יעפילו למונדיאל. עשר הנבחרות שסיימו במקום השני בבית יעפילו לפלייאוף. על בסיס תוצאות המשחקים בבתים (מול חמש הנבחרות הטובות בבית בלבד), שש הנבחרות הטובות ביותר יארחו את חצאי הגמר. הגרלת המשחקים התקיימה ב-26 בנובמבר 2021. שש הנבחרות עם הביצועים הטובים ביותר בשלב הבתים יארחו את חצאי הגמר, וארבע הנבחרות הנותרות ושתי הנבחרות שיעלו דרך ליגת האומות ישתתפו כאורחות. 12 הנבחרות הוגרלו לשלושה מסלולי חצאי גמר שתי המנצחות בכל מסלול בשלב חצי הגמר יתמודדו ביניהן במשחק הגמר והמנצחת בכל אחד ממשחקי הגמר תעפיל למונדיאל. בעקבות הפלישה הרוסית לאוקראינה, ב-24 בפברואר 2022 הודיעו נבחרות פולין, שוודיה וצ'כיה, על חוסר הסכמה לשחק משחקים בשטח רוסיה.[דרוש מקור] ב-5 בפברואר השעה הוועד הפועל של אופ"א את כל המשחקים שהיו עתידים להתקיים בשטחה של רוסיה,[דרוש מקור] אך ההחלטה לא חלה על משחקי מוקדמות גביע העולם שנמצא תחת אחריותה של פיפ"א. ב-26 בפברואר הודיעו פולין ושוודיה כי הן מסרבות לשחק נגד נבחרת רוסיה ללא קשר למיקום המשחק.[דרוש מקור] יממה לאחר מכן הצטרפה גם צ'כיה להחלטה.[דרוש מקור] באותו יום הודיעה פיפ"א כי על רוסיה להתחרות תחת השם התאחדות הכדורגל הרוסית (RFU) ללא הדגל או ההמנון הרוסי, במגרש נייטרלי וללא צופים.[דרוש מקור] ב-28 בפברואר הודיעו אופ"א ופיפ"א על השעיה של הנבחרת הרוסית והמועדונים הרוסיים מכל התחרויות. 11 הנבחרות השייכות לקונפדרציית הכדורגל של אוקיאניה (OFC) התמודדו על חצי מקום במונדיאל בשני סיבובים, שבסופם נבחרת אחת עלתה לפלייאוף הבין-יבשתי. בספטמבר 2020 הוחלט שבסיבוב הראשון 11 הנבחרות יחולקו לשני בתים – האחד של 5 נבחרות והשני של 6. אולם בעקבות מגפת הקורונה המשחקים לא התקיימו כסדרם ולבסוף הוחלט לשנות מעט את השיטה. המשחקים התקיימו במרץ 2022. סיבוב מקדים: 2 הנבחרות עם הדירוג הנמוך ביותר באוקיאניה (איי קוק וטונגה) שיחקו בשלב מקדים. המנצחת הצטרפה ל-9 האחרונות לסיבוב הראשון. סיבוב ראשון: 10 הנבחרות חולקו לשני בתים של 5 נבחרות. הנבחרות שיחקו פעם אחת נגד השנייה כאשר שתי הראשונות מכל בית עלו לסיבוב השני. סיבוב שני: 4 הנבחרות התמודדו בשיטת נוקאאוט. בחצי הגמר שיחקה הראשונה מבית אחד נגד השנייה בבית המקביל. שתי המנצחות העפילו לגמר והמנצחת בגמר העפילה לפלייאוף הבין-יבשתי. בעקבות התפרצות הר הגעש הונגה טונגה פרשה טונגה מההתמודדות ואיי קוק עלו אוטומטית לשלב הבא. מספר שעות לפני המשחק הראשון, התגלו מספר מאומתים לקורונה בקרב נבחרת ונואטו. עקב כך, ונואטו החליטה לפרוש ממוקדמות המונדיאל. בין המשחק הראשון של איי קוק למשחק השני, התגלו מספר מאומתים גבוה לקורונה. בתחילה המשחקים שלהם נדחו ובהמשך בוטלו. גם תוצאת המשחק הראשון ששוחק, בו ניצחה איי שלמה 2–0 את איי קוק, בוטל. מבית זה העפילו איי שלמה וטהיטי לסיבוב השני. מבית זה העפילו ניו זילנד ופפואה גינאה החדשה לסיבוב השני. ניו זילנד העפילה לפלייאוף הבין-יבשתי. ערך מורחב – מוקדמות מונדיאל 2022 - אפריקה 54 הנבחרות החברות בקונפדרציית הכדורגל של אפריקה (CAF) התמודדו על חמישה מקומות במונדיאל. הדירוג של הנבחרות התבסס על דירוג פיפ"א מיולי 2019. סיבוב ראשון: 28 הנבחרות שדורגו במקומות 27–54 התמודדו בצמד משחקים, בית וחוץ. 14 הנבחרות המנצחות עלו לשלב הבא. סיבוב שני: 40 נבחרות (14 העולות מהסיבוב הראשון ו-26 הנבחרות הבכירות בדירוג פיפ"א) חולקו ל־10 בתים של 4 נבחרות ששוחקו בשיטת בית חוץ. עשר הנבחרות שניצחו בבתים עלו לשלב הבא. סיבוב שלישי: 10 העולות מהסיבוב הקודם שיחקו ביניהן בשיטת בית חוץ. 5 המנצחות העפילו למונדיאל. עשר הנבחרות שסיימו במקום הראשון בבית שלהן בסיבוב השני יתמודדו על חמישה כרטיסים למונדיאל. הנבחרות הוגרלו לחמישה משחקים וישחקו בשיטת בית-חוץ. המנצחת בכל צמד משחקים תעפיל למונדיאל. העולות לסיבוב השלישי: המשחקים: ערך מורחב – מוקדמות מונדיאל 2022 - אמריקה הצפונית ב-27 ביולי 2020 הודיעה CONCACAF על שינוי הפורמט כדי להקטין את כמות המשחקים בעקבות ביטול המשחקים הבינלאומיים ב-2020 בגלל מגפת הקורונה: סיבוב ראשון: 30 הנבחרות המדורגות 6–35 בהסתמך על הדירוג העולמי של פיפ"א ביולי 2020. הנבחרות הוגרלו לשישה בתים בני חמש נבחרות ושיחקו משחקים בני סבב אחד. כל נבחרת שיחקה שני משחקי בית ושני משחקי חוץ וסך הכל 4 משחקים. סיבוב שני: שש הנבחרות שסיימו במקום הראשון בבית הוגרלו לשלושה משחקים ראש בראש בשיטת בית-חוץ. שלוש המנצחות עלו לסיבוב השלישי. סיבוב שלישי: שלוש המנצחות בסיבוב השני וחמש הנבחרות המדורגות במקומות 1 עד 5, שיחקו בבית אחד בן שני סבבים, בית-חוץ. שלוש הנבחרות שסיימו במקום הראשון בבית העפילו למונדיאל, הנבחרת במקום הרביעי עפילה לפלייאוף הבין יבשתי. להלן תוצאות הסיבוב השלישי: מבית זה העפילו קנדה, מקסיקו וארצות הברית ישירות למונדיאל וקוסטה ריקה העפילה לפלייאוף הבין-יבשתי. ערך מורחב – מוקדמות מונדיאל 2022 - אמריקה הדרומית בינואר 2019 החליטה CONMEBOL להמשיך בשיטת המוקדמות כמו ששת טורנירי המוקדמות הקודמים. 10 הנבחרות ששייכות ל־CONMEBOL התמודדו בבית אחד על 4 מקומות וחצי במונדיאל. ארבע הראשונות עלו למונדיאל והחמישית לפלייאוף הבין־יבשתי. הגרלת סדר המשחקים התקיימה בדצמבר 2019. המשחקים היו צפויים להתחיל ביוני 2020 אולם נדחו בעקבות מגפת הקורונה והחלו באוקטובר 2020. ברזיל, ארגנטינה, אקוודור ואורוגוואי העפילו ישירות למונדיאל. מבית זה העפילו ברזיל, ארגנטינה, אורוגוואי ואקוודור ישירות למונדיאל ופרו העפילה לפלייאוף הבין-יבשתי. הערה: המשחק בין ברזיל לארגנטינה שהיה אמור להתרחש ב־5 בספטמבר 2021 בוטל לאחר טענות מצד משרד הבריאות הברזילאי על הפרת תקנות הקורונה מצד ארבעה שחקנים ארגנטינאים. בפברואר 2022, אף על פי ששתי הנבחרות העפילו למונדיאל, הוחלט שהמשחק יתקיים במועד ובמקום שיוחלט. שני משחקים התקיימו בין ארבע נבחרות מאוקיאניה, אמריקה הדרומית, אמריקה הצפונית ואסיה. שתי המנצחות העפילו למונדיאל. הגרלת המשחקים התקיימה ב-26 בנובמבר 2021, בשעה שזהות הנבחרות שהשתתפו בפלייאוף לא הייתה ידועה. מדיה וקבצים בנושא מוקדמות מונדיאל 2022 בוויקישיתוף אתר האינטרנט הרשמי של מוקדמות מונדיאל 2022 UEFA.com, 2022 World Cup play-off draw | European Qualifiers, UEFA.com, ‏2021-11-16 (באנגלית) המשחק היה אמור להתקיים ב-24 במרץ 2022, אך נדחה בשל הפלישה הרוסית לאוקראינה. המשחק היה אמור להתקיים ב-29 במרץ 2022, אך נדחה עקב דחייתו של חצי־הגמר בין סקוטלנד לאוקראינה בשל הפלישה הרוסית לאוקראינה. הודעה מאתר אופ"א על השעיית נבחרת רוסיה והקבוצות הרוסיות מכל התחרויות עקב הפלישה הרוסית לאוקראינה, רוסיה הושעתה ופולין עלתה אוטומטית לגמר. הודעה על מאומתים בנבחרת ונואטו ונבחרת איי קוק בעקבותיה פרשה נבחרת ונואטו ומשחקיה של נבחרת איי קוק נדחו